Når det handler om at få de 12-13-årige drenge og piger til at få en HPV-vaccine, så er der store udfordringer, hvis man spørger Kræftens Bekæmpelse.

Udfordringer er der også i Nordjylland med at få overbevist de helt unge om, at HPV-vaccinen er gavnlig. Størst er udfordringen i Jammerbugt Kommune, der ligger lavest i Nordjylland, når det handler om at få de 12-13-årige drenge og piger til at få en HPV-vaccine. - Det er vi opmærksomme på, men vi er allerede i gang med, at arbejde på at flere af de helt unge skal have HPV-vaccinen. Det arbejder vi blandt andet med gennem individuelle samtaler med eleverne ude på skolerne, siger Ulla Flintholm, børne- og familieudvalgsformand i Jammerbugt Kommune. Men der er stadig unge mennesker i Jammerbugt Kommune, der skal overtales. På Aabybro Skole i Jammerbugt Kommune, er der blandede følelser hos eleverne omkring vaccinen. - Jeg har ikke lyst, fordi jeg er lidt bange for at blive stukket med nål og for at blive syg af den, siger Freja Mai Vestergaard Kirch fra 6. klasse på Aabybro Skole. Kræftens bekæmpelse: Især flere drenge skal have vaccinen Nye tal fra Statens Serum Institut viser, at tilslutningen til første stik af HPV-vaccination i Region Nordjylland ligger på 89 procent for de 12-13-årige piger og 88 procent for drengene i samme aldersgruppe. Og det er ikke nok, hvis man spørger Kræftens Bekæmpelse. -	Vi skal have flere til at tage vaccinen, det er derfor, at vi nu går ud i samarbejde med apoteker rundt i landet. Og for vores afdelings vedkommende i Frederikshavn for at sprede budskabet om vigtigheden af at tage en HPV-vaccine, siger Fie Mølholt, lokalformand, Kræftens Bekæmpelse, Frederikshavn. Af andre nordjyske kommuner er Løsø Kommune den eneste kommune i Danmark, hvor 100 procent af drenge født i 2008 har fået HPV-vaccinen. Desuden er kommunen blandt de få, hvor tilslutningen til vaccinen er højere blandt drengene, end den er blandt pigerne. Det er ellers generelt en udfordring at få drengene til at tage vaccinen, mener Fie Mølholt, lokalformand, Kræftens Bekæmpelse, Frederikshavn. - Det er bestemt en udfordring i at få de unge drenge til at tage vaccinen. Det er for eksempel også oftere piger, der går til læge, siger Fie Mølholt. I næste sætter Kræftens Bekæmpelse i samarbejde med Apotekerforeningen derfor fokus på unges forhold til HPV-vaccinen. I den forbindelse vil apoteker landet over afholde aktiviteter, som skal sætte fokus på sundhed og hjælpe unge og deres forældre til at tage stilling. - Jeg tror, at når vi er færdige med det her, så er der ikke nogen, der ikke kender HPV-vaccinen, slutter Fie Mølholt, lokalformand, Kræftens Bekæmpelse, Frederikshavn.